Translate the text from Welsh to English.



 
Heddiw, mae Canghellor y Trysorlys wedi cyhoeddi Datganiad y Gwanwyn – datganiad sydd wedi’i roi yn wyneb argyfwng costau byw cynyddol sy'n cael effaith ddifrifol ar aelwydydd, busnesau a gwasanaethau cyhoeddus. 


Ynghyd â Datganiad y Gwanwyn, cadarnhaodd y Swyddfa Cyfrifoldeb Cyllidebol ei bod yn adolygu ei rhagolygon ar gyfer twf economaidd tuag i lawr ac yn adolygu'r rhagolygon ar gyfer chwyddiant tuag i fyny. Nid yw’n argoeli’n dda o hyd ar gyfer cynhyrchiant a disgwylir i brisiau defnyddwyr gynyddu ymhellach. 


Bydd safonau byw gwirioneddol yn gostwng o ganlyniad i’r ymchwydd mewn chwyddiant ac yn sgil trethi uwch, gan roi pwysau sylweddol pellach ar gyllidebau aelwydydd. Mae'r Swyddfa Cyfrifoldeb Cyllidebol wedi dweud y byddwn yn gweld, yn 2022\-23, y gostyngiad mwyaf mewn safonau byw ers i gofnodion ddechrau cael eu cadw.


Er gwaethaf difrifoldeb yr argyfwng hwn, cynnydd o £27m yn unig a gafwyd yng nghyllid adnoddau Llywodraeth Cymru ar gyfer 2022\-23 o ganlyniad i gyhoeddiad y Canghellor heddiw. Gan fod disgwyl i brisiau fod yn uwch yn awr na phan gawsom ein setliad fis Hydref diwethaf, ni fydd ein cyllid yn mynd mor bell. Yn gyffredinol, bydd cyllideb Llywodraeth Cymru werth tua £600m yn llai dros y 3 blynedd nesaf nag a dybiwyd cyn hyn – mae ein cyllideb wedi cael ei thorri i bob pwrpas.


Hyd yma, mae Llywodraeth Cymru wedi buddsoddi mwy na dwbl yr hyn y mae wedi’i dderbyn ar ffurf cyllid canlyniadol oddi wrth Lywodraeth y DU i gefnogi aelwydydd gyda’r argyfwng costau byw. Yn nwylo Llywodraeth y DU, drwy'r system dreth a budd\-daliadau, y mae’r prif ysgogiadau ar gyfer amddiffyn y rhai sy'n ei chael hi'n anodd cael dau ben llinyn ynghyd. Roedd gan Lywodraeth y DU gyfle heddiw i ymuno â ni i ddarparu ymateb llawn i’r argyfwng i gefnogi’r unigolion hynny sydd ei angen fwyaf – methu wnaeth hi.


Er gwaethaf y rhagolygon economaidd sy’n dirywio, roedd cyllid cyhoeddus y DU yn cynnig cyfle i’r Canghellor weithredu’n fwy pendant oherwydd bod y rhagolygon o ran refeniw trethi yn uwch a’r lefelau benthyca yn is na’r hyn a ddisgwyliwyd cyn hyn. Nid oes modd egluro felly pam nad yw'r Canghellor wedi defnyddio'r pwerau gwario sydd ar gael iddo i fuddsoddi mewn mesurau o sylwedd i gefnogi pobl ar adeg pan fo mwy o angen arnynt nag erioed.


Rwy’n falch bod y Canghellor, mewn ymateb i alwadau gan Lywodraeth Cymru ac eraill, wedi newid ei safbwynt i addasu trothwy Cyfraniadau Yswiriant Gwladol i adlewyrchu’r trothwy treth incwm uwch. Bydd hyn o fudd i'r gweithwyr hynny sydd ar incwm is. Fodd bynnag, mae'n hynod siomedig nad yw datganiad y Canghellor yn gwneud fawr ddim i leddfu'r wasgfa anferth ar yr aelwydydd tlotaf a mwyaf agored i niwed sy'n dibynnu ar fudd\-daliadau, ac nad yw ychwaith wedi cymryd camau pellach i leihau biliau ynni. Gyda’r Swyddfa Cyfrifoldeb Cyllidebol yn awr yn rhagweld cyfradd chwyddiant o 7\.4% yn 2022, a’r budd\-daliadau ond wedi’u codi gan 3\.1%, mae’r goblygiadau ar gyfer tlodi a chyfiawnder cymdeithasol yn ddifrifol. 


Mae’r mesurau eraill a gyhoeddwyd gan y Canghellor heddiw yn cynnwys gostyngiad yn y dreth tanwydd a mesurau i ddileu treth ar werth ar fuddsoddiadau effeithlonrwydd ynni gan aelwydydd. Ychydig iawn o effaith a gaiff y rhain, yn enwedig ar ein haelwydydd tlotaf, o gymharu â mesurau eraill y gellid bod wedi'u targedu i leihau costau ynni.


Fel y dangosodd dadansoddiad gan Resolution Foundation, mae’r aelwydydd sydd ar yr incwm isaf yn gwario llai ar danwydd ac nid oes ganddynt gymaint o fodd i fanteisio ar gynlluniau arbed ynni newydd. Nid yw Llywodraeth y DU yn cymryd digon o gamau i gymell cynhyrchu ynni adnewyddadwy ac i feithrin gwydnwch yn ein cyflenwad ynni er mwyn sicrhau parhad a phrisiau sefydlog i ddefnyddwyr, a diogelu ein hynni.


Yr hyn a oedd ei angen heddiw oedd pecyn ysgogi seilwaith sylweddol i roi hwb i’r economi a magu hyder busnesau. Gallai mesurau o'r fath fod wedi cynnwys cefnogi prosiectau ynni adnewyddadwy, gwneud yn iawn am y ffaith bod Llywodraeth y DU wedi tanariannu’r seilwaith rheilffyrdd yn y gorffennol a mynd i'r afael ag etifeddiaeth y diwydiant glo sydd wedi cael effaith anghymesur ar Gymru.


Ni wnaeth y Canghellor ddim i ennyn hyder yn ei ddull gweithredu tymor hwy dros y tymor Seneddol hwn i sefydlogi'r economi eto a darparu'r cyllid angenrheidiol i ddod o hyd i’r ffordd drwy’r argyfwng costau byw ac i fuddsoddi yn y gwaith o adfer yn sgil Covid. 


Mae'r ffaith fod Llywodraeth y DU yn cynyddu ac yn gostwng trethi bob yn ail yn dangos nad oes ganddi ddull cydlynol. Mae'r cyhoeddiad a wnaed heddiw yn golygu bod y newidiadau treth fel petaent yn diddymu ei gilydd o un datganiad i'r llall. Nid yw'r dewis i leihau treth incwm yn y dyfodol wrth godi cyfraddau Yswiriant Gwladol yn gwneud synnwyr. Mae’n rhoi rhyddhad i'r rheini sydd ag incwm heb ei ennill fel y rhai sy'n byw oddi ar renti, ac yn cynyddu'r baich ar weithwyr.


Yn y pen draw, nid yw datganiad y Canghellor yn cyfateb i faint yr her nac yn gwarchod aelwydydd rhag yr argyfwng costau byw. Roedd diffyg tegwch wrth wraidd datganiad y Canghellor heddiw, gydag ychydig iawn o gymorth gwirioneddol i’r rhai sy’n ei chael yn anodd bwydo eu teuluoedd a chynhesu eu cartrefi. Ein blaenoriaeth fel Llywodraeth Cymru o hyd yw amddiffyn pobl Cymru a'u helpu drwy’r argyfwng costau byw, tra byddwn hefyd yn ceisio sicrhau Cymru gryfach, decach a gwyrddach.







Translation:


 
The Chancellor of the Exchequer has today published his Spring Statement against the backdrop of an escalating cost of living crisis that is severely impacting households, businesses and public services.


Alongside the Spring Statement, the Office for Budget Responsibility (OBR) confirmed it was revising down its forecasts for economic growth and revising up the forecast for inflation. The outlook for productivity remains poor and consumer prices are expected to increase further.


The surge in inflation combined with higher taxes will result in real living standards decreasing and put significant, further pressure on household budgets. The OBR has stated 2022\-23 will see the biggest fall in living standards since records began.


Despite the gravity of this crisis, there is an increase of just £27m in the Welsh Government’s resource funding for 2022\-23 as a result of the Chancellor’s announcements today. With prices expected to be higher now than when we received our settlement last October, our funding will not go as far. Overall the Welsh Government’s budget will be worth around £600m less over the next 3 years than previously thought – effectively a cut to our budget.


To date the Welsh Government has invested more than double it has received in consequential funding from the UK Government to support households with the cost of living crisis. The UK Government holds the primary levers through the tax and benefit system to offer protection to those struggling. Today was a chance for the UK Government to join us in providing a full crisis response to support individuals that need help the most – and it failed to deliver.


Despite the deteriorating economic outlook, the Chancellor had the room in the UK public finances to act more decisively due to higher forecast tax revenues and lower borrowing than previously expected. It is therefore inexplicable that the Chancellor has not used the spending power available to him to invest in substantive measures to support people when they need it most.


I am pleased that the Chancellor revised his position to adjust the National Insurance Contribution threshold to mirror the higher income tax threshold in response to calls from the Welsh Government and others, benefitting those workers with lower incomes. However, it is deeply disappointing that the Chancellor’s statement does little to alleviate the enormous squeeze on the poorest and most vulnerable households who rely on benefits, or take further action to reduce energy bills. With OBR’s forecasted inflation rate now at 7\.4% in 2022, and benefits only uplifted by 3\.1%, the implications for poverty and social justice are stark.


Other measures announced by the Chancellor today include a cut in fuel duty and measures to remove VAT from energy efficiency investments by households. These will have minimal impact, especially on our poorest households, compared to other measures that could have been targeted to ease energy costs.


As analysis by the Resolution Foundation has shown, households with the lowest incomes spend less on fuel and have more limited means to take advantage of new energy saving incentives. The UK Government is taking insufficient steps to incentivise renewable energy generation and build resilience in our energy supply to ensure continuity and stable prices for consumers and ensure our energy security.


What was needed today was a significant infrastructure stimulus package to boost the economy and increase business confidence. Such measures could have included supporting renewable energy projects, redressing historical rail infrastructure underfunding by the UK Government and tackling the disproportionate legacy of the coal industry on Wales.


The Chancellor did nothing to raise confidence in his longer\-term approach over this Parliamentary term to bring the economy back on a stable footing or to provide the necessary funding to navigate through the cost of living crisis and invest in Covid recovery.


The rollercoaster of tax increases and tax decreases from the UK Government shows the lack of a coherent approach. The announcement made today means the tax changes seem to cancel each other out from one statement to another. The choice to reduce income tax in the future whilst raising National Insurance rates does not make sense, providing relief to those with unearned income such as those living off rents, and increasing the burden on workers.


Ultimately, the Chancellor’s statement fails to meet the scale of the challenge and shield households from the cost of living crisis. There was a fairness gap at the heart of the Chancellor’s statement today, with little real support for those struggling to put food on the table and heat their homes. Our priority as a Welsh Government remains to protect the people of Wales and to help them through the cost of living crisis, while striving to secure a stronger, fairer and greener Wales.